L’AV Mestre Lope-Josep Carsí celebra el seu sopar anual el 7 de maig
2025-07-24

L’AV Mestre Lope-Josep Carsí de Burjassot està ultimant els preparatius per a viure, dissabte que ve, 7 de maig, una de les jornades més importants marcades en el seu calendari, el seu sopar anual. Sopar que, enguany, tindrà lloc, a partir de les 21 hores, en el Saló d’Actes de la Casa de Cultura del municipi.

Però, abans del sopar, l’entitat burjassotera ha organitzat una jornada festiva en la qual també participarà l’associació de Futbol Mesa Burjassot i en la qual es farà repartiment d’orxata per a tots els presents en la seu de l’entitat, en el c/ Blasco Ibáñez, 72-Bj.

La vesprada començarà a les 17 hores amb l’exhibició dels xics de Futbol Mesa que, fins a les 19:30 hores, mostraran l’art del seu esport a tots els veïns de Burjassot que vulguen passar-se per la seu de l’AV Mestre Lope lloc en la qual, a les 18 hores, es repartirà orxata a tots els presents.